Iešmas

miniatiūra|Daržovių iešmeliai

Iešmas, iešmelis – virtuvės įrankis, skirtas mėsai, žuviai ar daržovėms kepti ant karštų anglių, atviros ugnies. Įrankis su pervertais produkto gabalėliais dedamas ant grotelių, kepsninės kraštų ar įtvirtinamas virš laužo. Plačiai naudojamas gaminti šašlykams, kebabams ir kitiems panašiems patiekalams.

Iešmų asortimentas priklauso nuo kepimo būdo, kepsninės dydžio, naudojimo intensyvumo.The Best Skewers for All Your Food-on-a-Stick Needs seriouseats.com Выбираем шампуры для шашлыка: что нужно знать pech-center.ru  Dažniausiai gaminami iš maistinio nerūdijančio plieno. Tai ilgas, iš dalies susuktas metalinis strypas užaštrintu galu ir užapvalinta rankenėle. Prie strypo gali būti tvirtinama medinė rankena. Strypo skerspjūvis dažniausiai stačiakampis – vartant iešmą tai neleidžia užmautam gaminiui pasisukti aplink ašį. Šių įrankių ilgiai įvairūs, 30–100 cm.

Kai kuriose virtuvėse paplitę mediniai nusmailinti iešmai. Japoniškoje virtuvėje pasitelkiami bambukiniai iešmeliai, ant kurių suveriami yakitori patiekalo gabalėliai, o Indonezijoje ir Malaizijoje – satay. Dažniausiai jie naudojami patiekti gatavą patiekalą ant stalo. Kepant ant atviros ugnies, mediniai iešmeliai pirmiausia pamirkomi vandenyje. Tokie įrankiai paprastai būna vienkartiniai. 

 Šaltiniai 

 Nuorodos 

 Iešmas lkz.lt


Kategorija:Virtuvės reikmenys